Herken Hom, erken Hom en eer Hom | Die Vryburger
Herken Hom, erken Hom en eer Hom
April 15, 2014 - Uit die Woord - 2 comments
“En Pilatus sê vir Hom: Praat U nie met my nie? Weet U nie dat ek mag het om U te kruisig en mag het om U los te laat nie? Jesus antwoord: U sou geen mag teen My hê as dit u nie van bo gegee was nie. Daarom het hy wat My aan u oorlewer, groter sonde.” – Joh. 19:10-11
Hierdie Vrydag word Goeie Vrydag genoem. Goed, nie omdat dit wat gebeur het soveel vreugde verskaf nie, maar goed omdat wat deur die gebeure bewerkstellig is soveel vreugde gee. Voordat ons in die motors spring en wegjaag vir ‘n langnaweek, oorweeg net of u nie maar ŉ plan moet maak om die dag te erken nie (ŉ Christelike dag waarvan die datum seker is aangesien paasnaweek soos die pasga volgens die maan bepaal word!)
Die rede vir hoekom diegene wat Jesus oorlewer ŉ groter sonde het as Pilatus is omdat hulle van beter behoort te weet! Hulle het al die profesieë en beloftes van die Messias gehad, maar het Hom nie as die Messias herken, erken en geëer nie! As u dan ŉ gelowige in die Here Jesus Christus is, die Skrifopenbaring van God het en weet wat Hy vir u gedoen het, eer Hom daarvoor hierdie paastyd!
2 thoughts on “Herken Hom, erken Hom en eer Hom”
Joffre Papenfus April 16, 2014 at 8:26 am
“Voordat ons in die motors spring en wegjaag vir ‘n langnaweek …”
Natan se boodskap (van God) aan koning Dawid beweeg hom tot berou;
toe die haan kraai en die voorspelling Petrus tref, gaan hy buitentoe en het bitterlik geween;
WAT GAAN DIE MEERDERHEID VAN “VOLKSGENOTE” HIERDIE GOEIE VRYDAG EN SONDAG DOEN?
Ek vrees dat die gepaste repliek op die antwoord is eenvoudig:
hoe blind is ons vir die oorsaak van ons omstandighede?
hoe astrant is ons om te verwag dat ons nood verlig moet word?
hoe dwaas is ons om ons, direk of by implikasie, besig te hou met allerlei valse teologië?
DuP du Plessis April 16, 2014 at 9:00 am
Baie dankie hiervoor, en Amen daarop.